“ITSASOA JOKOAN DA”: ITSASOAREN INGURUKO JOLAS KOOPERATIBOAK
2023-02-11 10:30 - 13:30 UTC
“Bildutako jolasak” motako jarduera da, adin desberdinetara (3 urtetik aurrera) egokitutako mahai-joko mota desberdinekin. Horien guztien gai nagusia itsasoak eta ozeanoak dira. Modu dibertigarrian, parte-hartzaileek itsas biodibertsitateaz, kontserbazio-egoeraz, Getxoko hondartzei buruzko datu eta bitxikeriez eta abarrez gehiago ikasi ahal izango dute.
Bi txanda egingo dira: 10:30etik 11:45etara eta 12:15etatik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

GINKANA 2.0. BOLUETIK
2023-02-12 10:30 - 13:30, 2023-04-15 10:30 - 13:30
Ginkana 2.0. autogidatuarekin familiek eta lagun taldeek (8 urtetik aurrerantz) hezegunea ezagutzeko aukera aparta izango dute hainbat joko eta ekintzaren bidez. Parte hartzaileek proposatutako puntuetan gelditu beharko dute eta horietako bakoitzean froga bat burutu.
Jarduerak 2 ordu inguru irauten du. Ekintza hasteko ordutegiak: 10:15, 10:30, 10:45 eta 11.00. Beharrezkoa da aldez aurretik izena ematea eta Ingurumen Aretotik baieztapena jasotzea.

BIO-DIBER TAILERRAK: NOR DA NOR? GURE INGURUKO FAUNA EZAGUTZEKO JOLASA
2023-02-18 10:30 - 13:30
6-14 urte bitarteko umeei zuzendutako tailer honetan parte hartzaileek “nor da nor” jolasa sortuko dute berrerabilitako materialekin. Jokoaren protagonistak inguruko animali eta landare espezie desberdinak izango dira. Bi txanda egingo dira: 10:30-11:45 eta 12:15-13:30 . Beharrezkoa da aldez aurretik izena ematea eta Ingurumen Aretotik baieztapena jasotzea.

LANDAREEN INDARRA (SUKALDARITZAKO LANDARE, AROMATIKO ETA SENDABELAR BATZUK EZAGUTZEKO EKINTZA AUTOGIDATUA)
2023-02-19 10:30 - 13:30
Adin guztietako publikoari zuzendutako jarduera autogidatu honen bidez, parte-hartzaileek gure inguruko landare mota honetako espezie ohikoenetako batzuk ezagutu ahal izango dituzte. Aire zabaleko zenbait jarduera eta jolas proposatzen dira, landare horien ezaugarriak eta erabilerak ezagutzeko.Espezie ezberdinak zentzumenen bidez deskribatu behar diren jolas batez gain, bi eskulan sinple egin ahal izango dira: poltsa usaintsua eta hazitegi xume bat, etxera eraman ahal izango dituztenak.
Bi txanda egingo dira, 10:30etatik 11:45etara eta 12:15etatik 13:30etara . Beharrezkoa da aldez aurretik izena ematea eta Ingurumen Aretoko baieztapena jasotzea.

HELDUENTZAKO TAILERRAK, ELKARLANEKO BERDEGUNEAK ETA LOREZAINTZA EKOLOGIKOA SORTZEKO IKASTARO-TAILERRA
2023-02-25 10:30 - 13:30
16 urtetik gorako pertsonei zuzendutako ikastaro teoriko-praktikoa da. Ikastaro honen helburua hiri-testuinguruetako prozesu naturalekiko birkonexioa da, udalerriko komunitate-sarearekin lorezaintzako eta espazio publikoko eredu berriak esperimentatzea bilatuz, bizi garen klima-aldaketaren agertokira modu jasangarriagoan egokitzeko. Horretarako, parte-hartzaileek biodibertsitate handiagoa duten inguruak sortzeko gai izango diren espazio txikiak sortzeko teknikak ezagutu ahal izango dituzte. Kurtsoan zehar, elkarlanean, lorategi-gune bat sortuko da Getxoko Ingurumen Aretoko berdegune batean, basoko florarekin eta behar hidriko gutxirekin.
Horrela, tximeletek eta beste animalia batzuek gure laguntzari esker beren populazioak hazi eta indartu ahal izateko guneak sortzea sustatu nahi da.
Ordutegia: 10: 30etatik 13: 30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

BOLUEKO ESPLORATZAILEAK
2023-02-25 10:30 - 13:30, 2023-04-06 10:30 - 13:30, 2023-04-11 10:30 - 13:30, 2023-04-14 10:30 - 13:30
“Bolueko esploratzaileak” familia eta lagun taldeei zuzendutako ekintza da. Honen helburua, herritarrek udalerriko ingurumenaren zaintza zuzenean parte-hartzea da, mugikortasuna, zarata, ura, biodibertsitatea eta hondakinei buruzko diagnostikoa eginez, Bolueko hezegunetik ibilbide autogidatua baten bidez. Diagnostikoa aurrera eraman ahal izateko beharrezkoa diren material guztiak Ingurumen Aretotik eskainiko dira: prismatikoak, identifikatzeko gidaliburuak, sonometroak, uraren analisia egiteko kit-a eta abar. Gomendatutako gutxieneko adina: 8 urte.
Beharrezkoa da aldez aurretik izena ematea eta Ingurumen Aretoko baieztapena jasotzea.
Ekintza hasteko ordutegiak: 10:30 eta 11:00.

STREET ESCAPE ROOM: GELDIARAZI INBADITZAILEAK!
2023-02-26 10:30 - 12:00, 2023-03-25 10:30 - 12:00
8 urtetik gorakoentzako abentura jokoa da. Parte hartzaileek hainbat enigma eta buru-hausgarri konpondu beharko dituzte Arkaitzi laguntzeko. Izan ere, biologo oso despistatua da, eta espezie inbaditzaile bat eta autoktono bat nahastu ditu. Jarduera honen bidez, hobeto ezagutuko da espezie exotiko inbaditzaileek sortzen duten arazoa, eta gure inguruko espezie batzuk ezagutaraziko dira.
Ohiko Escape Room ez bezala, gainditu beharreko probak, pistak, objektuak eta enigmak ez daude gela bakar batean, espazio ireki batean baizik. Beraz, Ingurumen Aretoko hainbat espaziotan mugitu beharko duzu, 4 espezie exotiko inbaditzaileen izenak aurkitu arte, horrela biologoaren tranpan erori den animalia autoktonoa askatu ahal izateko. Ordubete baino lehen egin ahal izango duzue?
4 txanda egingo dira: 10:30, 11:00, 11:30, 12:00. Beharrezkoa da aldez aurretik izena ematea eta Ingurumen Aretoko baieztapena jasotzea.

AZTARNEN BILA
2023-03-04 10:30 - 13:30
6 urtetik gorako umeei zuzendutako jarduera berri bat da, gure inguruko animaliek uzten dituzten arrastoak identifikatzen ikasteko. Ekintza bi zatitan banatzen da: ginkana autogidatua ezkutatutako aztarna aurkitzeko, eta eskulana, aztarna baten moldea egiteko hezitzaile baten laguntzarekin. Eskulana egiten den bitartean, animaliek uzten dituzten beste arrasto-mota batzuk erakutsiko dira.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea

BIO-DIBER TAILERRAK: PUZZLE IRRISTAGARRIA
2023-03-05 10:30 - 13:30
6-14 urte bitarteko umeei zuzendutako tailer honetan, Basa-bizitzaren Munduko Eguna ospatzeko (martxoak 3), parte hartzaileek berrerabilitako materialekin puzzle irristagarria sortuko dute. Puzzleko protagonistak inguruko animali espezie desberdinak izango dira.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

ESCAPE ROOM: ZABORRETA DOKTOREA
2023-03-09 10:30 - 13:30
Zaborreta Doktoreak ingurumenarekiko sortu duen plan suntsitzailearekin bukatzeko beharra dago. Horretarako, familiek eta taldeek hainbat froga eta pista gainditu eta topatu beharko dituzte, doktoreak bere egitasmoa lor ez dezan eta Ingurumen Aretotik garaiz ihes egiteko. Modu aktibo zein dibertigarri baten ingurumen arlo desberdinak jorratuko dira: hondakinen kudeaketa, biodibertsitatea, kontsumo arduratsua, besteak beste.
Ekimen hau ordu eta erdikoa da eta gehienez 6 kideko taldeetan egingo da. Bi txanda egingo dira: lehenengo saioa 10:30ean hasiko da eta bigarrena 12:15ean. Beharrezkoa da aurretik izena ematea eta gutxieneko adin gomendatua 8 urtekoa da.

NATURAREN DETEKTIBEAK + ESPLORATZAILE TXIKIAK
2023-03-11 10:30 - 13:30, 2023-04-07 10:30 - 13:30, 2023-04-13 10:30 - 13:30
Esploratzaile txikiak (3 urtetik aurrera) eta Naturaren detektibeak (6 urtetik aurrera) ekintza autogidatuetan Ingurumen Aretoko inguru naturala ezagutuko da zentzumenen eta esperimentazioaren bidez. Horretarako, Ingurumen Areto inguruan zenbait geldialdi egitea planteatzen da, eta hauetan ingurumenarekin lotutako hainbat gai landuko dira. Geldialdiak baratzean, hildako enbor batean, tximeleten oasian, dortoken putzuan eta Arboretumean egiten dira, dinamika ezberdinak burutuz.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea

ORIENTING MOTAKO JARDUERA FAMILIA ETA TALDEENTZAT
2023-03-12 10:00 - 14:00
Orienting motako jarduera autogidatua da. Helburu nagusia mapa bat interpretatzen eta iparrorratz bat maneiatzen ikastea da, ibilbide bat koordenatu batzuen bidez eginez. Jarduera Ingurumen Aretoan hasten da. 5 euroko fidantzaren truke behar diren material guztiak emango dira (jarraibideak eta iparrorratza).
Ekintzaren hasieran puntu bakoitzari dagokion informazioa luzatuko zaie parte-hartzaileei . Jarduerak 1 ́5 ordu inguruko iraupena du, eta bi modalitate daude: erraza (8 urtetik gorako txikiek parte har dezakete) eta zaila (honetan 12 urtetik gorako txikiek parte har dezakete).
Ordutegiak: 10:15, 10:45, 11:15 eta 11:45.
Beharrezkoa da aldez aurretik izena ematea eta Ingurumen Aretotik baieztapena jasotzea.

ESKULAN JASANGARRIAK: ADARRAK APAINTZEN
2023-03-18 10:30 - 13:30
Basoen Nazioarteko Eguna ospatzeko (martxoak 21), 3 urtetik gorako umeei zuzendutako tailer honetan parte hartzaileek lurretik hartutako adarrak apainduko dituzte erramu bat osatzeko. Adarrak pintura, artilezko harilko zaharrak edo arropa zaharrak erabiliz apainduko dira.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

HELDUENTZAKO TAILERRAK, ARTILEA LANTZEN
2023-03-19 10:30 - 13:30
16 urtetik gorako pertsonei zuzendutako ikastaro teoriko-praktikoa da. Ikastaro honetan, Artileamundura-ko Rakelek, ardi-artilea prestatzeko prozesua erakutsiko digu, bi makinaren bidez: eskarmenatzeko makina eta kardatzeko makina. Ondoren, landutako artilearekin tailer praktiko bat egingo da, feltroarekin apaingarriak sortzeko.
Ordutegia: 10:30etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

EKO-JOSTAILUAK: URAREN ZIKLOA
2023-03-26 10:30 - 13:30
Uraren Mundu Mailako Eguna ospatzeko (martxoak 22), 3 urtetik gorako umeei zuzendatutako tailer honetan, uraren zikloari buruz oinarrizko ezagutzak ikasiko dira. Horretarako, uraren zikloaren une desberdinak irudikatzen dituzten higikor dibertigarri batzuk sortuko dira. Beti bezala, hainbat elementu berrerabiliko ditugu, hala nola kartoizko tutuak.
Bi txanda egingo dira: 10:30-11:45 eta 12:15-13:30 . Beharrezkoa da aldez aurretik izena ematea eta Ingurumen Aretotik baieztapena jasotzea.

MIKROKONTAKIZUNEN LEHIAKETA: AMA LURRAREN MUNDU EGUNA
2023-04-01 10:00 - 2023-04-30 23:30
Lehiaketa honetan parte-hartzaileek Ama Lurraren inguruko kontakizun labur bat sortu beharko dute (150-180 hitz) esaldi honetatik abiatuta: “zarata hori etengabe entzuten zen…”.
Lehiaketa bi kategoriatan banatuko da, bata haurrentzat (6 eta 11 urte bitartean) eta bestea gazteentzat (12 eta 17 urte bitartean), eta kategoria bakoitzerako saria produktu ekologikoen saski bat izango da, eta kontakizuna Ingurumen Aretoko Sare Sozialetan eta Blogean argitaratuko da.
Apirilaren 1eko goizeko 10:00etatik 30eko 00:00etara parte hartu ahal izango da.
Mikrokontakizunak info@ingurumenaretoagetxo.eus helbidera bidali behar dira, eta gure sare sozialen bidez partekatuko ditugu.
Lehiaketaren oinarriak HEMEN kontsulta ditzakezu.

STREET ESCAPE ROOM: GELDIARAZI INBADITZAILEAK!
2023-04-01 10:30 - 12:00
8 urtetik gorakoentzako abentura jokoa da. Parte hartzaileek hainbat enigma eta buru-hausgarri konpondu beharko dituzte Arkaitzi laguntzeko. Izan ere, biologo oso despistatua da, eta espezie inbaditzaile bat eta autoktono bat nahastu ditu. Jarduera honen bidez, hobeto ezagutuko da espezie exotiko inbaditzaileek sortzen duten arazoa, eta gure inguruko espezie batzuk ezagutaraziko dira.
Ohiko Escape Room ez bezala, gainditu beharreko probak, pistak, objektuak eta enigmak ez daude gela bakar batean, espazio ireki batean baizik. Beraz, Ingurumen Aretoko hainbat espaziotan mugitu beharko duzu, 4 espezie exotiko inbaditzaileen izenak aurkitu arte, horrela biologoaren tranpan erori den animalia autoktonoa askatu ahal izateko. Ordubete baino lehen egin ahal izango duzue?
4 txanda egingo dira: 10:15, 11:00, 11:40, 12:15. Beharrezkoa da aldez aurretik izena ematea eta Ingurumen Aretoko baieztapena jasotzea.

EKO-JOSTAILUAK: MAHAIKO HOCKEY-JOKOA
2023-04-02 10:30 - 13:30
6 urtetik gorako umeei zuzendatutako tailer honetan, mahaiko hockey-joko dibertigarri bat sortuko dugu etxean ditugun materialak berrerabiliz, hala nola, kartoia edo plastikozko tapoiak.
Bi txanda egingo dira: 10:30-11:45 eta 12:15-13:30 . Beharrezkoa da aldez aurretik izena ematea eta Ingurumen Aretotik baieztapena jasotzea.

EKO-JOSTAILUAK: JARRI SAGARRAK ZUHAITZARI
2023-04-08 10:30 - 13:30
6 urtetik gorako umeei zuzendatutako tailer honetan, kartoia berrerabiliz joko dibertigarri bat sortuko dugu. Joko honetan, kartoian irudikaturiko zuhaitz bati kanika edo “sagar” guztiak bere lekuan kokatzea lortu behar dugu, hauek ukitu gabe.
Bi txanda egingo dira: 10:30-11:45 eta 12:15-13:30 . Beharrezkoa da aldez aurretik izena ematea eta Ingurumen Aretotik baieztapena jasotzea.

ITSU ITSUAN NATURAN (GUTXIENEZ 2 PERTSONAKO TALDEENTZAKO JARDUERA)
2023-04-09 10:30 - 13:30
Jarduera autogidatu berri honen bidez parte hartzaileek Ingurumen Areto inguruan esperimentazio sentsorialean oinarritutako hainbat joko dibertigarri garatu ahal izango dituzte. Ekintza honen helburua zentzumen desberdinak esnatzea da naturara hurbildu eta berarekin konektatzen laguntzeko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.
Parte hartzeko gomendatzen dizuegun gutxieneko adina 8 urtekoa da

TXIKI TAILERRA: HAZI-BONBAK
2023-04-10 10:30 - 13:30
3 urtetik gorako haurrei zuzendutako tailerra da. Oraingo honetan buztinarekin, landare-substratuarekin eta haziekin hazi-bonbak (Nendo Dango) egingo dira. Hazi-bonba horietako batzuk Ingurumen Aretoko elkarlaneko basoko belar-substratua aberasteko erabiliko dira, eta besteak etxera eraman ahal izango dituzte parte-hartzaileek.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Aretotik baieztapena jasotzea.

ZIRIBIRIKA: GURE INGURUKO TXIMELETAK EZAGUTU
2023-04-12 10:30 - 13:30
Inguruan aurkitzen diren tximeleta desberdinak ezagutzeko ekintza autogidatu hau eskaintzen da. Adin desberdinetara egokitutako materialak erabiliz (6 urtetik gorantz), parte-hartzaileek Ingurumen Aretoko tximeleten oasiaren (Zerynthia eta SIECE Oasi Sarearen proiektuaren barruan dagoena) inguruan ikus daitezkeen espezie ohikoenetako batzuk identifikatzen ikasi ahal izango dute.
Horrez gain, txikienek tximeleten eta beste intsektu batzuen populazioei eragiten dieten giza jarduerak ezagutu ahal izango dituzte.
Bi txanda egingo dira: 10:30etik 12:00etara eta 12:00etatik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRA: KAIOAK
2023-04-16 10:30 - 13:30
3 urtetik gorako haurrei zuzendutako tailerra da. Oraingo honetan ontzi txuri txikiak berrerabiliz kaio polit batzuk sortuko dira. Saioan zehar animalia hauen ezaugarri nagusiei buruz hitzegingo da.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Aretotik baieztapena jasotzea.
